Daily View – P.M. – บล.กสิกรไทย
Daily View - P.M. - บล.กสิกรไทย ประจำวันที่ 3 มี.ค.60
3 มี.ค. 2560

Daily View – P.M. – บล.กสิกรไทย
 
Tactical Move        
         
เดินเกมกลยุทธ์บ่าย
         
สรุปภาวะตลาดเช้า 
SET Index ปรับลง 2.09 จุด (-0.13%) ปิดภาคเช้าที่ 1,567.85 จุด ด้วยมูลค่าการซื้อขาย 17,130.92 ลบ.
Most Positive Impact: TRUE (+0.51จุด), DELTA (+0.35จุด), CPN (+0.23จุด)
Most Negative Impact: AOT (-0.73จุด), PTT (-0.58จุด), SCB (-0.35จุด)
         
แนวโน้มตลาดบ่าย 
SET Index เป็นไปตามสภาพ คือซึมลงตามแรงกดดันของ Fund Flow ไหลออก โดยตลาดยังขาด New money และถูกหล่อเลี่ยงด้วยเงินลงทุนในประเทศเป็นหลัก ทั้งนี้เป็นที่น่าสังเกตุว่าวันนี้ เกิดการหมุนกลุ่มลงทุนมายังกลุ่มที่ปรับลงตังแต่ต้นปี และเคลื่อนไหวแย่กว่าตลาดมาโดยตลอดอย่าง ค้าปลีก วัสดุก่อสร้าง ชิ้นส่วนฯ ขณะที่กลุ่มนำตลาดในช่วงก่อนหน้า อย่างพลังงาน การเงิน ธนาคารฯ เริ่มเห็นการถูกขายทำกำไร มองว่าเงินกำลังย้ายออกจากตัวแพงและวนมาหาของถูก ซึ่งเป็นไปได้ว่าเป้าหมายต่อไปคือมาหาพวกราคาต่ำติดดินอย่าง โรงพยาบาล และขนส่งทางอากาศ
มอง SET Index บ่ายนี้น่าจะถูกจำกัดไว้อยู่ในกรอบ 1,565 b 1,569 จุด โดยมีความเป็นไปได้สูงที่มูลค่าการซื้อขายจะหดตัวต่ำที่สุดในรอบ 3 เดือนคือเหลือเพียง 3 หมื่นล้านบาท ซึ่งจะถือเป็นสัญญาณบวกที่สะท้อนว่า แรงขายเริ่มซาลงและซึมซับประเด็นการขึ้นดอกเบี้ยของ Fed การแข็งค่าของ US Dollar ไปมากแล้ว ทำให้ตลาดไม่น่าเกิดการปรับฐานรุนแรงได้
ประเด็นความเสี่ยงกับกระแสเงินทุนไหลออก ยังเป็นสิ่งที่ต้องติดตาม โดยเฉพาะปัจจัย ความน่าจะเป็นการขึ้นดอกเบี้ยของ Fed พุ่งปรี๊ดอย่างต่อเนื่อง  (วานนี้ปรับมาเป็น 90% หลังตัวเลขสวัสดิการว่างงานครั้งแรกลดลงมาสู่ระดับ 223,000 ซึ่งเป็นระดับที่ต่ำที่สุดในรอบเกือบ 44 ปี ส่งให้ความน่าจะเป็นขึ้นดอกเบี้ยเดือน มี.ค. ปรับขึ้นเป็น 90% จาก 80%) มองตลาดกำลังรับรู้โอกาสในการขึ้นดอกเบี้ยเดือน มี.ค. อย่างเต็มที่ โดยตัวเลขการจ้างงานนอกภาคเกษตร และอัตราการว่างงาน ที่จะมีการรายงานในวันที่ 10 มี.ค. ถ้าเป็นไปอย่างที่ตลาด จะเป็นการยืนยันให้โอกาสขึ้นดอกเบี้ยของ Fed เข้าใกล้ 100%  
ค่ำนี้ติดตามการขึ้นพูดในเวทีต่างๆของบรรดาประธาน Fed แต่ล่ะสาขา ไล่ตั้งแต่ Loretta mester (Hawkish, ไม่มีสิทธิโหวต) Charles Evans (Dovish, มีสิทธิโหวต) Jerome Powell (Dovish, มีสิทธิโหวต) Stanley Fischer (Dovish, มีสิทธิโหวต) และ ที่เป็นไฮไลท์ คือการขึ้นพูดที่ Executives’ Club of Chicago  ของประธาน Fed  Janet Yellen (Dovish) หากออกมาพูดในโทนสนับสนุนการขึ้นดอกเบี้ยเหมือนประธาน Fed สาขาอื่นๆที่ออกมาพูดก่อนหน้า จะยิ่งทำให้ตลาดเชื่อมั่นเรื่องการขึ้นดอกเบี้ยมากกว่าที่เคยคาดไว้เดิม
หุ้นแนะนำ: IVL TKN KCE MEGA SAWAD  KTB   
หุ้นเก็งกำไรระยะสั้น: BANPU เป้าทำกำไรที่ 21.00 บาท ตัดขาดทุน 19.80 บาท 
         
Alternative Trading: 
SET50 Futures: S50H17 รอ Follow Short เมื่อดัชนีลงต่ำกว่า 981 จุด เพื่อทำกำไรที่ 970 จุด 